“Wie hom dan vir My en my woorde skaam te midde van hierdie ontroue en sondige geslag, vir hom sal die Seun van die mens Hom skaam wanneer Hy kom saam met die heilige engele, en beklee is met dieselfde heerlikheid as Sy Vader”
Ons moes al die skrif aan die muur gesien het toe die eerste besluit al in 2011 geneem is, want die besluit om saamwoon te ontsondig, was gedryf deur humanistiese ingesteldheid en die sosiale omstandighede en om aan die mens se behoeftes te voorsien.
Met die besluit oor die duiwel dat die duiwel se bestaan as persoon verwerp is, is Jesus van Sy goddelikheid gestroop deur die uitlating deur Ben du Toit dat Jesus ‘n produk van sy voorwetenskaplike natuur is. Volgens daardie besluit het die AS besluit dat die verwysings in die Bybel na die duiwel as persoon nie daar hoort nie. Met hierdie besluit het die AS ook die HK Sondag1: vraag 34 en die NGB Art 12,13,14,37 verwerp. Nou lag die duiwel baie lekker, want die AS het besluit om nie ag te gee op 1 Pet 5:8 nie:
Die besluit oor die Belharbelydenis, teen die besluit van die NG Kerk in die breë na ‘n baie duur stemming, is ‘n bewys van die AS se episkopale houding van alles word van bo af gedoen en as jy nie saamstem nie het gemeentes nou die reg om anders te glo.
Daarom neem hierdie gemeente die besluit om met die AS te breek. Die Bybel is baie duidelik in Gal 1:9 –
“ …die wysheid van hierdie w êreld is dwaasheid by God. Daar staan tog geskrywe” Hy vang die slimmes met hulle eie slinkse planne, en op ‘n ander plek: Die Here ken die gedagtes van die wyse mense en weet dit beteken niks.”
“Want daar sal ‘n tyd kom wanneer die mense die gesonde leer nie meer sal verdra nie. Hulle sal hulle eie begeertes volg en vir hulle leermeesters bymekaarmaak wat net sal s ê wat hulle graag wil hoor. Hulle sal die waarheid nie wil hoor nie en hulle tot verdigsels wend.”
Al die slegte besluite wat die AS teen die Woord geneem het berus op goddelose liberale denke wat gevul is met humanisme.
“ Maar jy, bly by wat jy geleer het en wat jy glo. Jy weet tog wie jou leermeester was en jy ken van kleins af die heilige Skrif. Dit kan jou die kennis bybring wat tot verlossing lei deur die geloof in Christus Jesus.”
Die gemeente besluit ook om sinodale bydraes terug te hou totdat die Oos-kaap Sinode die gemeente skriftelik in kennis stel dat hulle die besluite van die AS verwerp.